ອີໂບລາ ຍັງຄົງ ແຜ່ລາມໄວຂຶ້ນ ຢູ່ໃນ ຊີແອຣາ ເລອອນ
ອົງການ​ອະນາ​ໄມ​ໂລກ ກ່າວ​ວ່າ ຊີ​ແອຣາ ​ເລ​ອອນ ​ລາຍ​ງານ​ວ່າ ມີ​ກໍລະນີ​ໃໝ່ ​ທີ່ຢັ້ງຢືນ​ແລ້ວ 537 ກໍລະນີ ​ໃນ​ທ້າຍສັບປະດາ​ ຂອງ​ວັນ​ທີ 30 ​ເດືອນ​ພະຈິກ​ນີ້.
ຂໍ້ມູນໃໝ່ສະແດງໃຫ້ເຫັນວ່າ ການລະບາດຂອງພະຍາດອີໂບລາ ກຳລັງຮຸນແຮງຂຶ້ນ ຢູ່ໃນ ຊີແອຣາ ເລອອນ ເຖິງແມ່ນ ໃນຂະນະທີ່ ບັນດາປະເທດອື່ນໆ ໃນເຂດອາຟຣິກາຕາເວັນຕົກ ພວມຢູ່ໃນ ລະດັບຄົງໂຕ ຫຼື ຜ່ອນຄາຍຄວາມຮຸນແຮງລົງແລ້ວກໍຕາມ ອົງການອະນາໄມໂລກ ຫຼື WHO ກ່າວວ່າ ຊີແອຣາ ເລອອນ ໄດ້ ລາຍງານວ່າ ມີກໍລະນີໃໝ່ທີ່ຢັ້ງຢືນແລ້ວ 537 ກໍລະນີ ໃນທ້າຍ ສັບປະດາ ຂອງວັນທີ 30 ເດືອນພະຈິກນີ້ ຊຶ່ງເປັນການເພີ້ມສູງຂຶ້ນ ຫຼາຍກວ່າ 150 ກໍລະນີ ພາຍໃນອາທິດໜຶ່ງກ່ອນໜ້ານີ້ ໃນການປັບປຸງຂໍ້ມູນ ຫຼ້າສຸດເມື່ອວັນພຸດວານນີ້ ອົງການ WHO ກ່າວວ່າ  ບໍລິເວນທີ່ໄດ້ຮັບຜົນກະທົບຢ່າງໜັກທີ່ສຸດ ແມ່ນຢູ່ນະຄອນຫລວງ Freetown ບ່ອນທີ່ມີລາຍງານວ່າ ມີກໍລະນີໃໝ່ ຫຼາຍກວ່າ 200 ກໍລະນີ ອິງຕາມອົງການ WHO ຈຳນວນກໍລະນີ ຂອງອີໂບລາໃນທົ່ວໂລກ ແມ່ນຫຼາຍກວ່າ 17,000 ກໍລະນີ ນອກເໜືອແຕ່ພຽງ ຫຼາຍສິບກໍລະນີແລ້ວ ໂດຍສ່ວນຫຼາຍ ແມ່ນຢູ່ໃນປະເທດ ຊີແອຣາ ເລອອນ ກີນີ ແລະ ໄລບີເຣຍ ຈຳນວນການເສຍຊີວິດ ໂດຍສ່ວນລວມ ແມ່ນສູງຂຶ້ນເຖິງ 6,070 ຄົນແລ້ວ ບົດລາຍງານ ກ່າວວ່າ ການລະບາດ ໄດ້ຖືກເຮັດໃຫ້ຢູ່ໃນລະດັບຄົງໂຕ ໂດຍສ່ວນໃຫຍ່ ໃນກີນີ ຊຶ່ງມີລາຍງານ 77 ກໍລະນີໃໝ່ ເມື່ອອາທິດແລ້ວນີ້ ແລະ ໃນໄລບີເຣຍ ມີລາຍງານ 43 ກໍລະນີໃໝ່ ບົດລາຍງານກ່າວອີກວ່າ ທັງສາມປະເທດດັ່ງກ່າວ  ເພື່ອທີ່ຈະ ໄຈ້ແຍກ ແລະ ປິ່ນປົວຮັກສາ ຢ່າງນ້ອຍ 70 ເປີເຊັນ ຂອງບັນດາຄົນປ່ວຍຈາກອີໂບລາ ແຕ່ບົດລາຍງານໄດ້ໃຫ້ຂໍ້ສັງເກດວ່າ ບົດລາຍງານ ໄດ້ຈະຈົງໃສ່ ສະຖານະການ ຢູ່ໃນພາກຕາເວັນຕົກສຽງໃຕ້ຂອງຊີແອຣາ ເລອອນ ບ່ອນທີ່ບົດລາຍງານກ່າວວ່າ ການໄຈ້ແຍກອອກ ແລະ ການປິ່ນປົວ ບັນດາຄົນປ່ວຍ ແມ່ນຮັບມືບໍ່ທັນ ຍ້ອນວ່າມີຈຳນວນກໍລະນີໃໝ່ ຫຼາຍຂຶ້ນຕື່ມນັ້ນ